
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου298 

29 Δεκεμβρίου 2000 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 345 
Διατάξεις που αφορούν στα Τοπικά Κλιμάκια Επιθεώρη¬ 
σης Πλοίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 παρ. 1 του Ν. 4473/1965 
«περί ελέγχου της ναυσιπλοΐας, Επιθεωρήσεως Εμπορι¬ 
κών Πλοίων και άλλων τινών διατάξεων» (Α' 102). 

2. Τις διατάξεις των άρθρων 2 (παράγραφος 1), 35 (παρ. 
1), και 36 (παρ. 2) του Ν.Δ. 187/1973 «Περί Κώδικος Δη¬ 
μοσίου Ναυτικού Δικαίου» (Α' 261). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και κυβερνητικά όργανα» (Α' 137), που προστέ¬ 
θηκε με το άρθρο 27 του Ν. 2081/1992 (Α' 154) όπως αντι- 
καταστάθηκε με το άρθρο 1 παρ. 2α του Ν. 2469/1997 (Α' 
38). 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

5. Την αριθμ. 343/30.11.1999 γνωμοδότηση του Συμ¬ 
βουλίου Εμπορικού Ναυτικού. 

6. Τ ις αριθμ. 105/1.3.2000 και 499/28.11.2000 γνωμοδο¬ 
τήσεις του Συμβουλίου της Επικράτειας, μετά από πρό¬ 
ταση του Υπουργού Εμπορικής Ναυτιλίας, αποφασίζου¬ 
με: 

Άρθρο 1 

Ορισμοί - Συντομογραφίες 

Κατά την εφαρμογή του παρόντος διατάγματος νοείται 
ως: 

1. Τοπικό Κλιμάκιο Επιθεώρησης Πλοίων (ΤΚΕΠ): ομά¬ 
δα προσοντούχων ατόμων, ικανή να διενεργεί επιθεωρή¬ 
σεις πλοίων και πλωτών ναυπηγημάτων που έχουν έδρα 
τις ανά την Ελλάδα Λιμενικές Αρχές. 

2. Πλοίο: Κάθε σκάφος το οποίο δεν εμπίπτει στις δια¬ 
τάξεις της παραγράφου 2 και 3 του άρθρου 2 του υπ’ αριθ. 
23 Γενικού Κανονισμού Λιμένα «Μικρά σκάφη - Επιθεω¬ 
ρήσεις μικρών σκαφών», όπως αυτός ισχύει κάθε φορά. 

3. Οι ορισμοί των άρθρων 1, 4, 5 και 6 του ΠΔ 270/88 


(ΦΕΚ Α' 120/88), 1, 6, 7, 8 και 9 του ΠΔ 399/80 (ΦΕΚ Α' 
110/80), 1, 3 και4του ΠΔ917/79 (ΦΕΚ Α'257/79), 1 και3 
του ΠΔ 918/79 (ΦΕΚ Α' 257/79), 6, 7 και 9 του Β.Δ. 542/68 
(ΦΕΚ Α' 181/68) όπως τροποποιήθηκε με το ΠΔ 175/88 
(ΦΕΚ Α' 77/88) και του άρθρου 1 της Υ.Α. 1218.38/1/98 
(ΦΕΚ 704 Β'/98), ισχύουν και για την εφαρμογή του παρό¬ 
ντος Π.Δ. 

4.13Μ : ΙπίΘΓπαΙίοπαΙ δαίθίγ Μαπαςοπιοπΐ - Διεθνής Κώ¬ 
δικας Ασφαλούς Διαχειρίσεως Πλοίων (ΔΚΑΔ). 

5. Επιθεωρητής Ι5Μ: ο επιθεωρητής ο οποίος διαθέτει 
σχετικό πιστοποιητικό και ο οποίος μπορεί να διενεργεί 
επιθεωρήσεις για τον έλεγχο των πλοίων και των εταιρει¬ 
ών που τα διαχειρίζονται, σύμφωνα με τις απαιτήσεις του 
Διεθνή Κώδικα Ασφαλούς Διαχείρισης όπως ισχύει κάθε 
φορά. Το πιστοποιητικό αυτό εκδίδεται από τον ΚΕΕΠ, 
αφού ληφθούν υπόψη τα προσόντα, η εμπειρία και η εκ¬ 
παίδευση που προβλέπονται από την εκάστοτε ισχύουσα 
νομοθεσία. 

6. Επιθεωρητής ΜΟΙΙ είναι ο επιθεωρητής που έχει ορι- 
σθεί με την ιδιότητα αυτή από την αρμόδια διεύθυνση του 
Υπουργείου Εμπορικής Ναυτιλίας. (ΜΟΨ : ΜθπιοΓαπάυπι 
ΟΡ υηάθΓ5ί3πάίπ9 οπ Ρ3Π8 δί3ΐθ ΘοπϊιόΙ - Μνημόνιο συ¬ 
νεννόησης για τον έλεγχο των πλοίων από το κράτος του 
λιμένα). 

7. ΚΕΕΠ: Ο Κλάδος Ελέγχου Εμπορικών Πλοίων του 
Υ.Ε.Ν. που έχει έδρα τον Πειραιά 

8. Επιθεωρούσα Αρχή: Η Αρχή της οποίας υπάλληλοι ή 
μέλη του ΤΚΕΠ διενεργούν επιθεωρήσεις πλοίων. 

9. ΘΜϋδδ : ΘΙοάαΙ Μαπίιπίθ ΟίείΓθεε 3ηά δβίθΐγ δγείΘΓΠ - 
Παγκόσμιο Ναυτιλιακό σύστημα κινδύνου και ασφάλειας. 

10. ΜΑΒΡΟΕ: Μαππθ ΡοΙΙυίίοη - Θαλάσσια Ρύπανση. 

11. ΠΓΕ: Πρωτόκολλο Γενικής Επιθεώρησης Πλοίου. 

12. ΠΑ: Πιστοποιητικό Ασφάλειας Πλοίου. 

13. 50ΕΑ3: δπίβΐγ οί ίίίθ 3πά 5θα - Ασφάλεια ανθρώπι¬ 
νης ζωής στην θάλασσα. 

Άρθρο 2 

Συγκρότηση ΤΚΕΠ 

1. α. Σε κάθε Κεντρικό Λιμεναρχείο, Λιμεναρχείο και 
Υπολιμεναρχείο, συγκροτείται ΤΚΕΠ. 

β. Ειδικά στα Κεντρικά Λιμεναρχεία Πειραιά και Θεσσα¬ 
λονίκης μπορούν να συγκροτούνται περισσότερα από ένα 
ΤΚΕΠ, σύμφωνα με την οργάνωσή τους σε Λιμενικά Τμή¬ 
ματα και τον αριθμό πλοίων που ναυλοχούν σ’ αυτά. 

2. Η συγκρότηση του ΤΚΕΠ γίνεται με απόφαση του 
Προϊσταμένου της Λιμενικής Αρχής, η οποία υποβάλλεται 
για έγκριση στον ΚΕΕΠ. Στην παραπάνω απόφαση περι¬ 
λαμβάνονται τα ονοματεπώνυμα των μελών του ΤΚΕΠ, η 
ειδικότητά τους, τα είδη των επιθεωρήσεων που αυτά επι¬ 
τρέπεται να εκτελούν, η διεύθυνση μόνιμης κατοικίας 
τους, και ο αριθμός του τηλεφώνου τους. Επίσης αναφέ- 
ρεται η διεύθυνση των γραφείων της έδρας των ΤΚΕΠ και 
η θέση των αρχείων των ατομικών φακέλων μικρών πλοί¬ 
ων που τηρούνται από το ΤΚΕΠ. 

3. Η πρώτη απόφαση για την συγκρότηση ΤΚΕΠ μετά 
την δημοσίευση του παρόντος μπορεί να περιλαμβάνει 
και τα ήδη ενεργά μέλη των ΤΚΕΠ, που κατατάσσονται 
στα ΤΚΕΠ κατ’ ανάλογη εφαρμογή της παραγράφου 2 
του παρόντος άρθρου. 

4. Η απόφαση συγκρότησης του ΤΚΕΠ μπορεί να τροπο¬ 
ποιείται με απόφαση του προϊσταμένου της Λιμενικής Αρ¬ 
χής με προσθήκη ή διαγραφή μελών οποτεδήποτε συντρέ¬ 
χει συγκεκριμένος λόγος. Η απόφαση τροποποίησης εγκρί- 
νεται ως ορίζει η παράγραφος 2 του παρόντος άρθρου. 

5. Εντός του Ιανουάριου κάθε δεύτερου έτους από την 
ημερομηνία πρώτης συγκρότησης, εκδίδεται απόφαση 
ανασυγκρότησης η οποία περιλαμβάνει όλες τις μέχρι 
εκείνη την στιγμή τροποποιήσεις, με την ίδια διαδικασία 
της παραγράφου 2 του παρόντος άρθρου. 

6. Για την επιλογή των μελών του ΤΚΕΠ λαμβάνονται 
υπόψη τα τυπικά τους προσόντα, καθώς και η δυνατότη¬ 
τά τους να εξυπηρετήσουν άμεσα τις τακτικές και έκτα¬ 
κτες ανάγκες ελέγχου των πλοίων. 

7. Στις έδρες των Λιμενικών Σταθμών μπορούν να συ¬ 
γκροτούνται ΤΚΕΠ ύστερα από έγκριση του ΚΕΕΠ, εφό¬ 
σον αυτό δικαιολογείται από τον αριθμό των πλοίων και 
βοηθητικών ναυπηγημάτων που δραστηριοποιούνται 
στην περιοχή της αρμοδιότητάς τους καθώς και από την 
απόσταση των Λιμενικών Σταθμών από την έδρα της 
Προϊσταμένης τους Λιμενικής Αρχής. 

8. Στον κατάλογο μελών ΤΚΕΠ μπορούν να συμμετέ¬ 
χουν περισσότερα από ένα μέλη της αυτής ειδικότητας 
και κατηγορίας, ώστε να εξασφαλίζεται μεγαλύτερος 
βαθμός ετοιμότητας σε έκτακτες περιπτώσεις ελέγχων 
πλοίων και μεγαλύτερη ευχέρεια στον Προϊστάμενο της 
Λιμενικής Αρχής στην σύνταξη του ημερήσιου προγράμ¬ 
ματος επιθεωρήσεων. 

Άρθρο 3 
Σύνθεση ΤΚΕΠ 

1. Το ΤΚΕΠ αποτελείται από: 

1.1 Το Λιμενάρχη ή Αξιωματικό της Λιμενικής Αρχής που 
ορίζεται σαν αντικαταστάτης του Λιμενάρχη για το θέμα 
αυτό, 

1.2 Τα κατά είδος επιθεώρησης πλοίου απαιτούμενα μέ¬ 
λη με τα παρακάτω ελάχιστα περιγραφόμενα προσόντα. 

Για περιοδικές επιθεωρήσεις ή αποκαταστάσεις παρα¬ 
τηρήσεων ναυπηγικού τομέα (Ν/Γ) και αρχικές ή περιοδι¬ 
κές επιθεωρήσεις για γραμμή φόρτωσης: 

α. σε πλοία ολικού μήκους μέχρι 33 μέτρα τεχνολόγος 
Ναυπηγός. 

β. σε πλοία Φ/Γ μέχρι 500 κοχ και Ε/Γ μέχρι 100 κοχ δι¬ 
πλωματούχος Ναυπηγός μέλος του ΤΕΕ. 

1.2.2 Γ ια περιοδικές επιθεωρήσεις ή αποκαταστάσεις 
παρατηρήσεων μηχανοηλεκτρολογικού (Μ/Κ) τομέα: 

α. σε Φ/Γ πλοία μέχρι 50 κόχή 


σε πλοία αναψυχής (μη επαγγελματικά) του ΠΔ 917/79. 
Μηχανοδηγός Α'τάξης Εμπορικού Ναυτικού (Ε.Ν.) 
β. σε Φ/Γ πλοία μέχρι 100 κόχή 

σε επαγγελματικά πλοία υπαγόμενα στα ΠΔ 917/79 ή 
πλοία υπαγόμενα στο ΠΔ 270/88 τεχνολόγος Μηχανολό¬ 
γος Μηχανικός από ΤΕΛ, Μηχανικός Γ τάξης Ε.Ν. 
γ. σε Φ/Γ πλοία μέχρι 300 κόχή 
σε Ε/Γ πλοία μέχρι 75 κοχ 

Τεχνολόγος Μηχανολόγος ή Τεχνολόγος Ηλεκτρολό¬ 
γος ή Μηχανικός Β'τάξης Ε.Ν. 
δ. σε Φ/Γ πλοία μέχρι 500 κοχ ή 
σε Ε/Γ πλοία μέχρι 100 κοχ, 

Μηχανολόγος Μηχανικός ή Ηλεκτρολόγος Μηχανικός 
ή Ναυπηγός Μηχανολόγος Μηχανικός μέλος του ΤΕΕ ή 
Αξιωματικός (Μ) του ΠΝ ή Μηχανικός Α'τάξης Ε.Ν. 

1.2.3 Για περιοδικές επιθεωρήσεις ή αποκαταστάσεις 
παρατηρήσεων ναυτιλιακού τομέα (ΝΤΛ), πυρασφάλειας 
(ΠΥΡ) και ενδιαίτησης (Ε/Υ): 

α. σε Φ/Γ πλοία ολικής χωρητικότητας μέχρι 50 κόρους 

ή 

σε πλοία αναψυχής (μη επαγγελματικά) του ΠΔ 917/79, 
Κυβερνήτης Α.'τάξης Ε.Ν., ή μέλος με τα προσόντα των 
παραγράφων 1.2.1 ή 1.2.2 

β. σε Φ/Γ πλοία ολικής χωρητικότητας μέχρι 100 κόρους 

ή 

σε πλοία υπαγόμενα στα ΠΔ 917/79 ή ΠΔ 270/88, 
Πλοίαρχος Γ.' τάξης ΕΝ, ή μέλος με τα προσόντα των 
παραγράφων 1.2.1 ή 1.2.2 βή 1.2.2γή 1.2.2.δ 
γ. σε Φ/Γ πλοία ολικής χωρητικότητας μέχρι 300 κόρους 

ή 

σε Ε/Γ πλοία ολικής χωρητικότητας μέχρι 75 κόρους, 
Πλοίαρχος Β.' τάξης ΕΝ, ή μέλος με τα προσόντα των 
παραγράφων 1.2.1 .β ή 1.2.2 γ ή 1.2.2 δ 
δ. σε Φ/Γ πλοία ολικής χωρητικότητας μέχρι 500 κόρους 

ή 

σε Ε/Γ πλοία ολικής χωρητικότητας μέχρι 100 κόρους, 
επιθεωρητής ΜΟϋ ή Πλοίαρχος Α.'τάξης ΕΝ, ή μέλος με 
τα προσόντα των παραγράφων 1.2.1 .β ή 1.2.2 γ ή 1.2.2 δ. 

1.2.4 Για περιοδικές επιθεωρήσεις ή αποκαταστάσεις 
παρατηρήσεων τηλεπικοινωνιακού τομέα (Τ/Κ). 

α. σε πλοία χωρίς ΟΜϋ35, Πλοίαρχος Γ'τάξης Ε.Ν., ή 
Ραδιοτηλεγραφητής Αξιωματικός ΠΝ ή ΕΝ 
β. σε Φ/Γ πλοία με 6 Μ ϋ33 περιοχής Α1 και μέχρι 300 κό¬ 
ρους, ή 

σε Ε/Γ πλοία με ΟΜϋ33 περιοχής Α1 και μέχρι 75 κό¬ 
ρους 

κάτοχος πτυχίου Γενικού Χειριστού 0Μ033 (Ο.Ο.) ή τε¬ 
χνολόγος Ηλεκτρονικός 

γ. σε πλοία με ΟΜϋ33 περιοχής Α1 και Α2 και μέχρι 300 
κοχ προκειμένου για διεθνείς πλόες ή μέχρι 500 κοχ για 
πλόες εσωτερικού, ή 

σε Ε/Γ πλοία με ΟΜϋ33 περιοχών Α1 και Α2 και μέχρι 
100 κοχ, 

διπλωματούχος Ηλεκτρολόγος- Ηλεκτρονικός Μηχανι¬ 
κός ή Μηχανικός Η/Υ μέλοςτου ΤΕΕ ή Ραδιοηλεκτρονικός 
Α 'β τάξης ΕΝ ή Ραδιοτηλεγραφητής Α ή Β τάξης ΕΝ κά¬ 
τοχος πτυχίου Γενικού Χειριστού ΘΜϋ33 (<3.0.) 

1.2.5 Γ ια περιοδικές επιθεωρήσεις ή ειδικούς ελέγχους 
στα πλαίσια εφαρμογής του Κώδικα Ασφαλούς Διαχείρι¬ 
σης εταιρειών και πλοίων, επιθεωρητής Ι3Μ μετά από 
σύμφωνη γνώμη και οδηγίες του ΚΕΕΠ, σε κάθε διενερ- 
γούμενο έλεγχο. 

1.2.6. Για την εκτέλεση ουσιαστικού πειράματος ευστα- 
θείας. 

α. Σε πλοία μέχρι 33 μέτρα και εφόσον πρόκειται να με¬ 
ταφέρουν μέχρι 25 επιβάτες Τεχνολόγος Ναυπηγός. 

β. Γ ια πλοία μέχρι των ορίων του παραρτήματος I του 
ΠΔ 918/79 (ΦΕΚΑ 257/79) διπλωματούχος Ναυπηγός. 

1.2.7. Για περιοδική επιθεώρηση τομέα προστασίας θα¬ 
λασσίου περιβάλλοντος (ΜΑΒΡΟΙ) 

α. Σε πλοία μέχρι 100 κοχ, επιθεωρητής ΜΟϋ ή τεχνο¬ 
λόγος μηχανολόγος ή χημικός. 

β. Σε πλοία μέχρι 500 κοχ, επιθεωρητής ΜΟυ ή Ναυπη¬ 
γός Μηχανολόγος Μηχανικός, ή Μηχανολόγος Μηχανι¬ 
κός, ή Ηλεκτρολόγος Μηχανικός, ή Χημικός Μηχανικός 
μέλη ΤΕΕ. 

1.2.8. Για περιοδική επιθεώρηση ανυψωτικών μέσων 
των πλοίων: 

α. Σε πλοία μέχρι 150 κοχ μέλος με τα προσόντα της πα¬ 
ραγράφου 1.2.1. β ή 1.2.2. γ 

β. Σε πλοία μέχρι 500 κοχ μέλος με τα προσόντα της πα¬ 
ραγράφου 1.2.1. βή 1.2.2. δ 

1.2.9. Για αρχικές επιθεωρήσεις μη επιβατηγών πλοί¬ 
ων μέχρι 100 κοχ και επιβατηγών πλοίων μέχρι 24 μέτρα 
ολικού μήκους (μη υπαγόμενα στην 30ΕΑ3 και στην 
οδηγία 98/18 Ε/Κ) μέλη κατά τομέα Ν/Γ, Μ/Κ, ΝΤΛ, ΠΥΡ, 
Ε/Υ, ΜβφοΙ, καιΤ/Κωςπαραγρ. 1.2.1 β, 1.2.2. δ, 1.2.3 δ, 
1.2.4 δ. 

1.2.10 Αντί της συμμετοχής επιθεωρητού ΚΕΕΠ στο κλι¬ 
μάκιο επιθεώρησης κέντρων υποβρύχιας δραστηριότη¬ 
τας του εκάστοτε ισχύοντος Κανονισμού Λιμένα ορίζεται 
μέλος με τα προσόντα της παραγράφου 1.2.2. (δ) του πα¬ 
ρόντος διατάγματος. 

1.2.11 Σε περίπτωση που ένα ΤΚΕΠ δεν διαθέτει μέλος 
κατάλληλης ειδικότητας ή αναλογών προσόντων ή τα δια¬ 
θέσιμα μέλη κωλύονται ή δεν είναι δυνατή η ανεύρεσή 
τους, για τη διενέργεια συγκεκριμένης επιθεώρησης, 
μπορεί να χρησιμοποιείται για το σκοπό αυτό μέλος ΤΚΕΠ 
όμορης Λιμενικής Αρχής κατάλληλης ειδικότητας και 
ανάλογων προσόντων. Σε περίπτωση που και αυτή η λύση 
δεν είναι εφικτή, ζητείται η μετάβαση επιθεωρητή ΚΕΕΠ. 
Το μέλος ΤΚΕΠ της όμορης Λιμενικής Αρχής ή ο επιθεω¬ 
ρητής ΚΕΕΠ, δικαιούται αποζημίωση και οδοιπορικά έξο¬ 
δα για την εκτός έδρας μετακίνησή του. 

1.3 Η παχυμέτρηση ελασμάτων σε πλοία μεταλλικής γά- 
στρας, όταν απαιτείται, διενεργείται παρουσία μέλους 
του ΤΚΕΠ που διενεργεί την επιθεώρηση του ναυπηγικού 
τομέα. Η εργασία γίνεται με έξοδα του πλοιοκτήτη από 
πρόσωπο που περιλαμβάνεται στα καταχωρηθέντα στον 
πίνακα των εξειδικευμένων παχύ μετρητών πρόσωπα που 
τηρεί ο ΚΕΕΠ. Ο πίνακας αυτός κοινοποιείται στις Λιμενι¬ 
κές Αρχές όπου εδρεύουν ΤΚΕΠ ανά έτος. Η έκταση των 
ελεγχόμενων περιοχών του πλοίου καθορίζεται από τον 
επιθεωρητή μέλος του ΤΚΕΠ και οι μετρήσεις λαμβάνο- 
νται υπό την καθοδήγησή του. Το μέλος του ΤΚΕΠ που 
διενεργείτην επιθεώρηση παρίσταται κατά την λήψη αντι¬ 
προσωπευτικού δείγματος μετρήσεων και καταγράφει 
τις μετρήσεις στην οικεία έκθεσή του. 

Άρθρο 4 

Ελάχιστος αριθμός μελών ΤΚΕΠ κατά είδος επιθεώρη¬ 
σης. 

1. Ο αριθμός των μελών ΤΚΕΠ που πρέπει να απασχο¬ 
λούνται σε κάθε επιθεώρηση καθορίζεται ανάλογα με τα 


προσόντα τους ώστε να καλύπτεται το είδος της επιθεω- 
ρήσεως και ο σκοπός για τον οποίο διενεργείται. 

2. Προκειμένου για επιθεωρήσεις προς έκδοση ΠΓΕ ή 
Π.Α. απαιτούνται τουλάχιστον δύο μέλη ΤΚΕΠ συμπερι¬ 
λαμβανομένου του προϊσταμένου του ΤΚΕΠ, τα οποία να 
έχουνταπροσόντατου άρθρου 3του παρόντος. Κατά τον 
προγραμματισμό των επιθεωρήσεων επιδιώκεται η απα¬ 
σχόληση του ελάχιστου δυνατού αριθμού μελών ΤΚΕΠ. 

3. Προκειμένου για ειδικές επιθεωρήσεις που διενερ- 
γούνται για έκδοση ή θεώρηση ή παράταση πιστοποιητι¬ 
κών γραμμής φόρτωσης απαιτούνται τουλάχιστον δύο 
μέλη έκτων οποίων το ένα με προσόντα Ναυπηγού όπως 
ορίζει το άρθρο 3 του παρόντος διατάγματος. 

4. Προκειμένου για ειδικές επιθεωρήσεις που διενεργού- 
νται για έκδοση ή θεώρηση ή παράταση πιστοποιητικών 
προστασίας θαλασσίου περιβάλλοντος, απαιτούνται του¬ 
λάχιστον δύο μέλη εκ των οποίων το ένα απαιτείται να έχει 
τα προσόντα της παρ. 1.2.7 του άρθρου 3 του παρόντος. 

5. Προκειμένου για ειδικές επιθεωρήσεις για έκδοση ή 
θεώρηση ή παράταση πιστοποιητικών ανυψωτικών μέσων 
απαιτούνται τουλάχιστον δύο μέλη εκ των οποίων το ένα 
με προσόντα παραγρ. 1.2.8. του άρθρου 3 του παρόντος. 

Άρθρο 5 

Διαδικασία επιλογής για απασχόληση μελών ΤΚΕΠ. 

1. Μεταξύ των μελών που επιτρέπεται να εκτελούν ίδιο 
είδος επιθεώρησης, απασχολούνται κατά προτεραιότητα 
εν ενεργεία βαθμοφόροι Λιμενικού Σώματος, άλλοι δημό¬ 
σιοι υπάλληλοι και ιδιώτες. 

Η σειρά αυτή μπορεί να μην τηρηθεί για συγκεκριμένη 
επιθεώρηση πλοίου εάν είναι πρακτικά αδύνατη η ανεύ¬ 
ρεση των αντιστοίχων μελών για την συγκρότηση του 
ΤΚΕΠ. 

2. Σε περιπτώσεις διερεύνησης καταγγελιών, έκτακτων 
ελέγχων και διαπίστωσης σχεδίων (αυτοψία), λαμβάνεται 
μέριμνα ώστε να μην συμπίπτουν στο ίδιο πρόσωπο οι 
ιδιότητες ελέγχοντος και ελεγχομένου. 

3. Σε ελέγχους μετά από βλάβη πλοίου ή μετά από κα¬ 
ταγγελία χρησιμοποιούνται τα μέλη ΤΚΕΠ με τα ανώτερα 
προσόντα στις ειδικότητες που απαιτούνται για την διε¬ 
νέργεια των ελέγχων αυτών. 

4. Ειδικά σε ελέγχους μετά από καταγγελία ή αποχρώ- 
σες ενδείξεις αντικανονικοτήτων σε θέματα δημόσιας 
υγείας, η επιθεώρηση διενεργείται κατόπιν συνεννόησης 
με τον επόπτη υγείας του λιμένος ή την αρμόδια κτηνια¬ 
τρική Υπηρεσία. 

5. Όταν δεν συντρέχουν οι ανωτέρω ειδικοί περιορισμοί 
η απασχόληση των μελών του ΤΚΕΠ γίνεται εκ περιτρο¬ 
πής στα πλαίσια της αρχής της ίσης μεταχείρισης και κα¬ 
τά την κρίση του Προϊσταμένου της Λιμενικής Αρχής. 

Άρθρο 6 

Αρμοδιότητες ΤΚΕΠ 

1. Τα ΤΚΕΠ είναι αρμόδια για : 

1.1 Έκδοση, θεώρηση, παράταση ΠΓΕ ή ΠΑ: 

α. Μετά από αρχική επιθεώρηση των πλοίων που ανα- 
φέρονται στη παράγραφο 1.2.9. του άρθρου 3 του παρό¬ 
ντος ΠΔ. 

β. Μετά από τακτική - περιοδική επιθεώρηση: 

(ί) Φορτηγών πλοίων και βοηθητικών ναυπηγημάτων 
ολικής χωρητικότητος μέχρι 500 κόρων 

(μ) Τουριστικών πλοίων που έχουν την δυνατότητα να 

μεταφέρουν μέχρι 25 επιβάτες (ΠΔ 917/79) και είναι 
ολικής χωρητικότητας μέχρι 100 κόρων. Εξαιρού¬ 
νται τα επιβατηγό πλοία που υπάγονται στο πεδίο 
εφαρμογής του Π.Δ. 103/99 (110 Α) και τα επαγγελ¬ 
ματικά τουριστικά πλοία τα οποία εφοδιάζονται με 
πιστοποιητικά 301-Α8, (και έχουν δυνατότητα να με¬ 
ταφέρουν πάνω από δώδεκα 12 επιβάτες και εκτε- 
λούν διεθνείς πλόες), για τα οποία το πιστοποιητικό 
ασφαλείας εκδίδεται από τον ΚΕΕΠ . 

(ίϋ) Επιβατηγών πλοίων που εκτελούν πλόες κατηγο¬ 
ριών Γ και Δ όπως αυτές προβλέπονται από το Π.Δ. 
103/99 (110 Α), είναι ολικής χωρητικότητας μέχρι 
100 κόρων και έχουν την δυνατότητα να μεταφέ¬ 
ρουν μέχρι 100 επιβάτες. 

1.2 Έκδοση, θεώρηση και παράταση πιστοποιητικών 
Γραμμής φόρτωσης πλοίων που υπάγονται στο Κεφ. IV 
του ΠΔ 399/80. 

1.3 Έκδοση, θεώρηση και παράταση πιστοποιητικών 
Ανυψωτικών μέσων πλοίων μέχρι 500 κοχ. 

1.4 Έκδοση, θεώρηση και παράταση πιστοποιητικών 
προστασίας θαλασσίου περιβάλλοντος Φ/Γ και Ε/Γ πλοί¬ 
ων ολικής χωρητικότητας μέχρι 500 κοχ (πλήν Δ/Ξ και 
πλοίων μεταφοράς επικινδύνων φορτίων). 

1.5 Έκδοση προσωρινής άδειας ναυπήγησης ή μετα- 
σκευής πλοίου και θεώρηση σχετικών αδειών κατά τα ορι¬ 
ζόμενα στο άρθρο 8 του παρόντος διατάγματος. 

1.6 Εκτέλεση πειράματος ευσταθείας κατά τα οριζόμε¬ 
να στο άρθρο 3 του παρόντος διατάγματος. 

1.7 Τήρηση ατομικού φακέλου μικρού πλοίου, κατά τα 
οριζόμενα στο άρθρο 9 του παρόντος διατάγματος. 

1.8 Έκδοση ή επανέκδοση αδείας σταθμού ασυρμάτου 
για τα πλοία των οποίων οι ατομικοί φάκελοι τηρούνται 
από το ΤΚΕΠ. 

2. Τα ΤΚΕΠ μπορούν με τις οδηγίες του ΚΕΕΠ, να διε¬ 
νεργούν οποιαδήποτε επιθεώρηση ή επιτόπιο έλεγχο 
σχεδίων και μελετών ή οποιαδήποτε άλλη συναφή εργα¬ 
σία σε πλοία και βοηθητικά ναυπηγήματα ανεξάρτητα 
από το μήκοςτους και τη χωρητικότητάτους ακόμα και σε 
περιοχή δικαιοδοσίας άλλης Λιμενικής Αρχής, στις περι¬ 
πτώσεις που τα μέλη των ΤΚΕΠ έχουν αποδεδειγμένα τα 
προσόντα που προβλέπονται στις εκάστοτε ισχύουσες 
κοινοτικές οδηγίες και τους Κανονισμούς της Ευρωπαϊ¬ 
κής Κοινότητας ή στις οδηγίες του Διεθνούς Ναυτιλιακού 
Οργανισμού (ΙΜΟ). 

3. Τα πιστοποιητικά υπογράφονται από τον Προϊστάμενο 
της Λιμενικής Αρχής ή τον νόμιμο αντικαταστάτη του και 
θεωρούνται από τον προϊστάμενο του ΤΚΕΠ. Στις περιπτώ¬ 
σεις που στην ίδια Λιμενική Αρχή συγκροτούνται περισσό¬ 
τερα του ενός κλιμάκια, ο προϊστάμενος της Λιμενικής Αρ¬ 
χής δύναται να ορίσει και άλλον Αξιωματικό ΑΣ διάφορο 
του αντικαταστάτη του στα γενικά καθήκοντα, τα στοιχεία 
του οποίου γνωστοποιούνται στον ΚΕΕΠ για έγκριση. 

4. Σε περιπτώσεις αρχικής επιθεώρησης ή αλλαγής 
πλόωντου πλοίου ή αύξησης αριθμού επιβατών, η έκδο¬ 
ση ,θεώρηση ή παράταση των αναφερομένων στις παρα¬ 
γράφους 1.1, 1.2, 1.3 και 1.4 του παρόντος άρθρου πι¬ 
στοποιητικών θα γίνεται μόνο με σύμφωνη γνώμη και κα¬ 
τά τις οδηγίες του ΚΕΕΠ. 

Άρθρο 7 

Λειτουργία ΤΚΕΠ και διαδικασία εκτέλεσης επιθεωρήσεων. 

1. Τα μέλη των ΤΚΕΠ ενεργούν επιθεωρήσεις κατ’ εντο¬ 


λή και για λογαριασμό της Λιμενικής Αρχής στην οποία 
υπάγονται. Το κάθε μέλος εκτελείτο έργο του αυτοτελώς 
και εισηγείται αποκλειστικά για τον τομέα ευθύνης του. 
Κάθε μέλος ΤΚΕΠ είναι υπεύθυνο για την συλλογή στοι¬ 
χείων, μετρήσεων, πιστοποιητικών και κάθε άλλου εγγρά¬ 
φου το οποίο κατά την ισχύουσα νομοθεσία και τις οδη¬ 
γίες του ΚΕΕΠ, περιλαμβάνεται στην έκθεση του οικείου 
τομέα ή των τομέων επιθεώρησης. Τα στοιχεία αυτά το 
μέλος του ΤΚΕΠ τα αναζητεί από τον πλοίαρχο κάθε πλοί¬ 
ου ή τον πλοιοκτήτη. 

2. Ο Λιμενάρχης ή ο Αξιωματικός της Λιμενικής Αρχής 
που προϊσταται του ΤΚΕΠ είναι υπεύθυνος για τον συντο¬ 
νισμό, την ορθή εκτέλεση και την ταχεία διεκπεραίωση 
του έργου του ΤΚΕΠ. Μεριμνά επίσης για την τήρηση του 
ημερησίου προγράμματος επιθεωρήσεων στο οποίο ανα¬ 
γράφονται τα επιθεωρούμενα πλοία, οι θέσεις όπου αυτά 
βρίσκονται, το είδος της εργασίας που έγινε και τα στοι¬ 
χεία των μελών ΤΚΕΠ που ασχολήθηκαν με την εργασία 
αυτή. Τα δελτία κίνησης φυλάσσονται τουλάχιστον για 
δύο έτη στην Λιμενική Αρχή. 

3. Όταν η επιθεωρούσα Αρχή δεν ταυτίζεται με τον αρ¬ 
μόδιο για την τήρηση του ατομικού φακέλου του πλοίου 
φορέα, πριν από την έναρξη επιθεώρησης ενημερώνεται 
ο αρμόδιος φορέας και με ευθύνη του αποστέλλεται πε¬ 
ριληπτική κατάσταση του πλοίου όπως αυτή απεικονίζε¬ 
ται στον ατομικό φάκελο του πλοίου. Στην κατάσταση αυ¬ 
τή αναφέρονται οπωσδήποτε οι παρατηρήσεις προς απο¬ 
κατάσταση που εκκρεμούν, και όποιες άλλες 
προγραμματισμένες συντηρήσεις και έλεγχοι απαιτού¬ 
νται να διεκπεραιωθούν και να διαπιστωθούν από το 
ΤΚΕΠ. 

4. Μετά από κάθε αρχική και τακτική - περιοδική επιθε¬ 
ώρηση τα μέλη των ΤΚΕΠ συντάσσουν κάθε ένα για τον 
τομέα του, εκθέσεις επιθεώρησης συμπληρωμένες σύμ¬ 
φωνα με τις οδηγίες του ΚΕΕΠ και στις οποίες υποχρεω¬ 
τικά αναγράφονται: 

(α) Ότι το πλοίο ή το βοηθητικό ναυπήγημα συμμορφώ¬ 
νεται προς τις απαιτήσεις των ειδικών Κανονισμών και της 
νομοθεσίας γενικά που ισχύουν γιατην κατηγορίατου και 

(β) Εισήγηση για την έκδοση ή ανανέωση του πιστοποι¬ 
ητικού με τυχόν παρατηρήσεις στις οποίες περιλαμβάνε¬ 
ται και προθεσμία προς αποκατάσταση ελλείψεων ή αντι- 
κανονικοτήτων. 

5. (α) Οι παραπάνω εκθέσεις υποβάλλονται στην αρμό¬ 
δια για την έκδοση πιστοποιητικών Αρχή η οποία σύμφω¬ 
να με τις εισηγήσεις των μελών του ΤΚΕΠ διεκπεραιώνει 
την υπόθεση εκδίδει το σχετικό πιστοποιητικό ή το ανανε¬ 
ώνει ή το παρατείνει ή διαγράφει τις παρατηρήσεις. 

(β) Οι Λιμενικοί σταθμοί που έχουν ΤΚΕΠ δεν εκδίδουν 
πιστοποιητικά αλλά υποβάλλουντα σχετικά δικαιολογητι- 
κά επιθεώρησης πλοίων και βοηθητικών ναυπηγημάτων 
στην προϊστάμενη Λιμενική Αρχή για την έκδοση του πι¬ 
στοποιητικού. 

6. Οι αρμόδιες γιατην έκδοση πιστοποιητικών Λιμενικές 
Αρχές εφόσον δεν ταυτίζονται με τον αρμόδιο φορέα 
αποστέλλουν αμέσως σ’ αυτόν, τα εκδοθέντα πιστοποιη¬ 
τικά μαζί με άλατα σχετικά δικαιολογητικά (εκθέσεις επι¬ 
θεώρησης κ.λπ.) 

7. Για τις κατηγορίες των πλοίων και βοηθητικών ναυ¬ 
πηγημάτων που επιθεωρούνται από τα ΤΚΕΠ και για τα 
οποία οι Λιμενικές Αρχές δεν εκδίδουν πιστοποιητικά, τα 
δικαιολογητικά επιθεώρησης αφού ελεγχθούν και θεω¬ 
ρηθούν από τον Λιμενάρχη ή τον Αξιωματικό της Λιμενι- 

κής Αρχής που προΐσταται του ΤΚΕΠ, υποβάλλονται 
εντός πέντε (5) εργάσιμων ημερών στον ΚΕΕΠ, που είναι 
αρμόδιος για την έκδοση αυτών. 

8. Μέχρι την έκδοση των πιστοποιητικών από την αρμό¬ 
δια για την έκδοση πιστοποιητικών Αρχή και για να διευ¬ 
κολύνεται η κίνηση των πλοίων και βοηθητικών ναυπηγη¬ 
μάτων που επιθεωρήθηκαν από τα ΤΚΕΠ, εξουσιοδοτού¬ 
νται οι προϊστάμενοι των Λιμενικών Αρχών, των 
αντιστοίχων ΤΚΕΠ, να χορηγούν στα επιθεωρηθέντα 
πλοία ή πλωτά ναυπηγήματα ελευθεροπλοΐα μέχρι δύο 
(2) μηνών με καταχώρηση σχετικής εγγραφής στα παλαιό 
πιστοποιητικά των σκαφών αυτών, εφόσον τα αποτελέ¬ 
σματα της επιθεώρησης κρίθηκαν ικανοποιητικά και δεν 
εκκρεμούν ελλείψεις ή αντικανονικότητες προς αποκατά¬ 
σταση πριν τον απόπλου. Στις περιπτώσεις αυτές γίνεται 
μνεία για την χορήγηση της ελευθεροπλοΐας στο έγγρα¬ 
φο της Λιμενικής Αρχής με το οποίο διαβιβάζονται οι εκ¬ 
θέσεις επιθεώρησης του πλοίου προς την αρμόδια για την 
έκδοση των πιστοποιητικών Αρχή. 

Από τους προϊσταμένους των Λιμενικών Αρχών δεν θα 
χορηγείται ελευθεροπλοΐα, στα πλοία και βοηθητικά ναυ¬ 
πηγήματα, που εφοδιάζονται για πρώτη φορά με ΠΓΕ ή 
ΠΑ καθώς και σε εκείνα που μετασκευάσθηκαν ή που πρό¬ 
κειται να εκτελέσουν πλόες διαφορετικούς από αυτούς 
που αναγράφονται στο πιο πρόσφατης έκδοσης (τελευ¬ 
ταίο) πιστοποιητικό ή στα επιβατηγό πλοία όταν ο πλοιο¬ 
κτήτης υποβάλλει αίτημα για αύξηση του αριθμού επιβα¬ 
τών. 

Άρθρο 8 

Ναυπηγήσεις - Μετασκευές πλοίων 

1. Οι Λιμενικές Αρχές με τα ΤΚΕΠ που έχουν συγκροτή¬ 
σει παρακολουθούν τις εκτελούμενες στα ναυπηγεία της 
περιοχής δικαιοδοσίας τους ναυπηγήσεις ή μετασκευές 
επιβατηγών πλοίων ολικού μήκους από 6 μέχρι 15 μέτρα 
τα οποία πρόκειται να μεταφέρουν μέχρι 49 επιβάτες κα¬ 
θώς και φορτηγών πλοίων και βοηθητικών ναυπηγημάτων 
ολικού μήκους από 10 μέχρι 25 μέτρα. 

2. (α) Για την έναρξη των εργασιών ναυπήγησης ή μετα- 
σκευής πλοίων εφαρμόζονται οι διατάξεις του Β.Δ. 
135/68 (Α' 37) «Περί εγκρίσεως κανονισμού περί παρακο- 
λουθήσεως ναυπηγήσεων, μετασκευών και επισκευών 
πλοίων» όπως ισχύει κάθε φορά. 

(β) Για διευκόλυνση των ενδιαφερομένων η Λιμενική Αρ¬ 
χή μπορεί να εκδίδει, μετά από την υποβολή των δικαιο- 
λογητικών που προβλέπονται από τον κανονισμό του 
προηγούμενου εδαφίου, προσωρινή άδεια ναυπήγησης ή 
μετασκευής ισχύος 60 ημερών για πλοία των κατηγοριών 
της παραγράφου 1 αυτού του άρθρου μέχρι να εκδοθεί η 
οριστική άδεια από τον ΚΕΕΠ. 

Τα πιο πάνω δικαιολογητικά μαζί με την αίτηση και αντί¬ 
γραφο της προσωρινής άδειας διαβιβάζονται από τη Λι¬ 
μενική Αρχή στον ΚΕΕΠ. Ο ΚΕΕΠ εντός του προαναφερ- 
θέντος χρονικού ορίου, εφόσον τηρούνται οι προβλεπό- 
μενες από την κείμενη νομοθεσία προϋποθέσεις, εκδίδει 
την οριστική άδεια την οποία στέλνει μαζί μετά θεωρημέ¬ 
να σχέδια στη Λιμενική Αρχή. 

(γ) Κατά τη διάρκεια της ναυπήγησης ή μετασκευής, οι 
εκτελούμενες εργασίες παρακολουθούνται από τα αρμό¬ 
δια μέλη του ΤΚΕΠ και μετά τον έλεγχο και την σύνταξη 
των εκθέσεων θεωρείται η σχετική άδεια από την Λιμενική 
Αρχή. Μετά την ολοκλήρωση των εργασιών ναυπήγησης 


ή μετασκευής εκτελείται επιθεώρηση από επιθεωρητές 
του ΚΕΕΠ προκειμένου να γίνει η διαπίστωση της καλής 
εκτέλεσης των εργασιών σύμφωνα με την ισχύουσα νο¬ 
μοθεσία, η διαπίστωση εφαρμογής των τελικών σχεδίων, 
η εκτέλεση πειράματος ευστάθειας και ο δοκιμαστικός 
πλους. 

Άρθρο 9 

Τήρηση ατομικού φακέλου μικρού πλοίου. 

1. Αρμόδιος φορέας για την τήρηση του ατομικού φα¬ 
κέλου του πλοίου είναι ο ΚΕΕΠ. Για τα μικρά πλοία, όπως 
αυτά ορίζονται στην παράγραφο 2 του παρόντος άρθρου, 
μπορεί μετά από αίτηση του ενδιαφερομένου ο ατομικός 
φάκελος του πλοίου να τηρείται στην Λιμενική Αρχή εσω¬ 
τερικού, στα νηολόγια της οποίας είναι καταχωρημένο το 
πλοίο. 

2. Σε κάθε Λιμενική Αρχή στην οποία εδρεύει ΤΚΕΠ, τη¬ 
ρείται αρχείο ατομικών φακέλων των μικρών πλοίων που 
είναι καταχωρημένα στα νηολόγια του λιμένα της. 

Για την εφαρμογή του παρόντος άρθρου ως μικρό 
πλοίο θεωρείται: 

α. Τουριστικό πλοίο που υπάγεται στις διατάξεις του ΠΔ 
917/79 (Α'257) εφόσον δεν υπάγεται στο πεδίο εφαρ¬ 
μογής του Π.Δ. 103/99 (Α' 110) 

β. Τα υπαγόμενα στο Π.Δ. 270/88 

γ. Νέο φορτηγό πλοίο ολικού μήκους μέχρι 24 μέτρα ή 
υπάρχον φορτηγό μέχρι 150 κοχ όπως ορίζεται στο 
άρθρο 1 του Π.Δ. 399/80 

δ. Κάθε επιβατηγό πλοίο που δεν υπάγεται στις διατά¬ 
ξεις του Π.Δ. 103/99 (Α' 110) 

ε. Βοηθητικό ναυπήγημα μέχρι 150 κοχ 

3. Σε κάθε περίπτωση ναυπήγησης - μετασκευής ο αρ¬ 
χικός ατομικός φάκελοςτου πλοίου ανοίγεται από τον ΚΕ¬ 
ΕΠ. 

4. Κάθε Λιμενική Αρχή υποβάλλει στον ΚΕΕΠ ανά έτος 
συγκεντρωτικό κατάλογο των πλοίων για τα οποία τηρεί 
ατομικούς φακέλους, και ανά τρίμηνο (συγκεντρωτικά) 
ακριβή φωτοαντίγραφα των πιστοποιητικών και αδειών 
που εκδόθηκαν από την Λιμενική Αρχή, αναφέροντας τις 
μεταβολές του αρχείου των ατομικών φακέλων των μι¬ 
κρών πλοίων και τους λόγους των μεταβολών. 

5. Ο χρόνος τήρησης των διαφόρων εγγράφων που πε- 
ριέχονται στον ατομικό φάκελο του πλοίου καθορίζεται 
στην εκάστοτε ισχύουσα Νομοθεσία η οποία γνωστοποι¬ 
είται στις Λιμενικές Αρχές με σχετική εγκύκλιο του ΚΕΕΠ. 

Άρθρο 10 

Έλεγχος συνεργείων επιθεώρησης πνευστών σωσιβίων 
σχεδιών και εργοστασίων παραγωγής σωστικών μέσων 
και εξοπλισμού των. 

1. Οι έλεγχοι των συνεργείων επιθεώρησης πνευστών 
σωσιβίων σχεδιών και των εργοστασίων παραγωγής σω¬ 
στικών μέσων και του εξοπλισμού των, οι οποίοι προβλέ- 
πονται από τον εκάστοτε ισχύοντα κανονισμό επιθεώρη¬ 
σης πνευστών σωσίβιων σχεδιών και τον κανονισμό σω¬ 
στικών μέσων των πλοίων αντιστοίχως, εκτελούνται με τη 
συμμετοχή δύο μελών του ΤΚΕΠ της Λιμενικής Αρχής 
στην περιοχή της οποίας βρίσκεται το συνεργείο ή το ερ¬ 
γοστάσιο. 

2. Στις περιπτώσεις που διαπιστώνονται αποκλίσεις 
από τις προδιαγραφές σωστικών μέσων και εξοπλισμού 
των, όπως αυτές καθορίζονται από τους εκάστοτε ισχύο- 

ντες κανονισμούς σωστικών μέσων των πλοίων, λαμβά- 
νονται δείγματα των σωστικών μέσων και του εξοπλισμού 
των με σύνταξη σχετικού πρακτικού και ενημερώνεται ο 
ΚΕΕΠ. 

Τα πιο πάνω δείγματα αν χρειαστεί αποστέλλονται στη 
συνέχεια στα υπάρχοντα στην περιοχή της Λιμενικής Αρ¬ 
χής παραρτήματα του Γενικού Χημείου του Κράτους ή 
στο Γενικό Χημείο του Κράτους στην Αθήνα ή σε άλλα κα¬ 
τάλληλα Κρατικά ή Πανεπιστημιακά εργαστήρια για πα¬ 
ραπέρα εργαστηριακές δοκιμές. 

Η ίδια διαδικασία ακολουθείται και στις περιπτώσεις 
που κατά τις ετήσιες τακτικές ή έκτακτες επιθεωρήσεις 
των πλοίων διαπιστώνονται αποκλίσεις από τις προδια¬ 
γραφές και τα εγκεκριμένα πρότυπα των σωστικών μέσων 
ή του εξοπλισμού των. 

3. Στις περιπτώσεις που τα σωστικά μέσα κρίνονται ακα¬ 
τάλληλα συντάσσεται αιτιολογημένη έκθεση των επιθεω¬ 
ρητών ΤΚΕΠ, η οποία περιλαμβάνει και εισήγηση προς 
τον ΚΕΕΠ για την καταστροφή τους ώστε να αποφεύγεται 
η επαναχρησιμοποίησή τους. 

Ο ΚΕΕΠ στις περιπτώσεις αυτές διατηρεί το δικαίωμα 
επανελέγχου και καθορίζει την διαδικασία της καταστρο¬ 
φής και την σύνταξη σχετικού πρωτοκόλλου, καταχωρεί 
δε τα πρακτικά αυτά σε ειδικό αρχείο. 

Άρθρο 11 

Αρμοδιότητες ΚΕΕΠ 

1.0 ΚΕΕΠ διατηρείτο δικαίωμα να ελέγχει και να παρα¬ 
κολουθεί τις ναυπηγήσεις και μετασκευές των πλοίων και 
βοηθητικών ναυπηγημάτων οποιασδήποτε κατηγορίας 
και χωρητικότητας και να διενεργεί σε δεύτερο βαθμό κά¬ 
θε είδους επιθεωρήσεις. 

2. Το έργο της πιο πάνω παραγράφου μπορεί να αναλη- 
φθεί απευθείας από τον ΚΕΕΠ ύστερα από αίτηση των εν¬ 
διαφερομένων ή εφόσον ζητηθεί από την αρμόδια Λιμενι¬ 
κή Αρχή ή εφόσον αυτό κριθεί απαραίτητο από τον ΚΕΕΠ 
λόγω του είδους του πλοίου. 

3. Ο ΚΕΕΠ παρακολουθεί το έργο και την δραστηριό¬ 
τητα των ΤΚΕΠ μέσω των υποβαλλόμενων σ’ αυτήν εκθέ¬ 
σεων επιθεωρήσεως των πλοίων. Οι διενεργούμενες επι¬ 
θεωρήσεις από τα ΤΚΕΠ ελέγχονται είτε κατά το χρόνο 
διενέργειάς τους, με την επιτόπια παρουσία ελεγκτή, εί¬ 
τε αφού διεκπεραιωθούν, με την επανάληψη της επιθεώ¬ 
ρησης ή τμήματός της από ελεγκτή που ορίζεται από τον 
ΚΕΕΠ, σύμφωνα με τις διαδικασίες και οδηγίες που ισχύ¬ 
ουν για την παρακολούθηση του έργου επιθεωρητών ΚΕ¬ 
ΕΠ. 

4. Σε ορισμένες περιπτώσεις και προκειμένου να διευ¬ 
κολύνεται η μετακίνηση πλοίων για διενέργεια ετήσιας 
επιθεώρησης ή εκτέλεσης μετασκευής ή επισκευής ή δε- 
ξαμενισμού σε περιοχές όπου υπάρχουν κατάλληλες τε¬ 
χνικές δυνατότητες για την εκτέλεση των εργασιών αυ¬ 
τών, ο ΚΕΕΠ μπορεί να εγκρίνει την εκτέλεση, με ορισμέ¬ 
νες προϋποθέσεις, μεμονωμένου πλου από πλοίο με ΠΓΕ 
που ισχύει, ή έληξε η ισχύς του, έστω και αν οι πιο πάνω 
περιοχές ευκολιών βρίσκονται πέρα της κατηγορίας πλου 
που καθορίζεται στο ΠΓΕ. Η πιο πάνω διαδικασία μπορεί 
επίσης να ακολουθείται και σε περιπτώσεις αλλαγής του 
τόπου απασχόλησης του πλοίου, ή εκτέλεσης μεμονωμέ¬ 
νων πλόων προς ικανοποίηση εκτάκτων αναγκών μεταφο¬ 
ρών, ή όταν απαιτείται η κίνηση του πλοίου μετά από βλά¬ 
βη για την αποκατάσταση της βλάβης. 


Άρθρο 12 
Εκπαίδευση 

Σε κάθε μέλος ΤΚΕΠ παρέχεται εισαγωγική και διαρκής 
ενημέρωση. 

Η εισαγωγική ενημέρωση είναι υποχρεωτική, γίνεται 
αμέσως μετά τον ορισμό του νέου μέλους και έχει ως σκο¬ 
πό την εξοικείωσή του με το αντικείμενό του και τα καθή- 
κοντάτου γενικότερα ως μέλους. Η επιμόρφωση αυτή γί¬ 
νεται από αρχαιότερο μέλος της αυτής ειδικότητας και 
ανώτερων ή ιδίων προσόντων με αυτά του νέου μέλους, 
είτε από εντεταλμένο για τον σκοπό αυτό υπάλληλο του 
ΚΕΕΠ, είτε με οργάνωση ειδικών σεμιναρίων από τον ΚΕ¬ 
ΕΠ. Τα μέλη ΤΚΕΠ που είναι ιδιώτες καιεπιθυμούν να συμ- 
μετάσχουν στα σεμινάρια αυτά δεν δικαιούνται αποζη¬ 
μίωσης. 

Η αρχική ενημέρωση περιλαμβάνει θεωρητική κατάρτι¬ 
ση επί των κανονισμών και των εγκυκλίων και πρακτική 
εξάσκηση επί επιθεωρήσεων τριών τουλάχιστον πλοίων 
για όλες τις ειδικότητες, ειδικώς δε για μη κατέχοντες 
πτυχίο Γενικού Χειριστού ΟΜϋ53 (0.0.) από τους ανα- 
φερόμενους στην παράγραφο 1.2.4. του άρθρου 3 η πρα¬ 
κτική ενημέρωση περιλαμβάνει τουλάχιστον πέντε επιθε¬ 
ωρήσεις. Η διάρκεια της αρχικής ενημέρωσης πρέπει να 
είναι η συντομότερη δυνατή. 

Άρθρο 13 

Ευθύνες - Κυρώσεις 

1. Τα μέλη ΤΚΕΠ καθίστανται υπεύθυνα για την ορθότη¬ 
τα και πληρότητα των επιθεωρήσεων σύμφωνα με τις κεί¬ 
μενες διατάξεις. 

2. Σε περίπτωση που διαπιστωθεί ότι εξουσιοδοτημένος 
ιδιώτης μέλος του ΤΚΕΠ δεν ανταποκρίνεται μ’ επάρκεια 
και ικανοποιητικά στις υποχρεώσεις του, ανεξάρτητα αν 
συντρέχουν ποινικές ή πειθαρχικές ευθύνες από άλλες 
διατάξεις, μπορεί μετά από σχετική ενημέρωση του ΚΕΕΠ 
να επιβληθεί, με αιτιολογημένη απόφαση του οικείου Λι¬ 
μενάρχη, και ανάλογα με τη βαρύτητα της περίπτωσης, 
αναστολή της συμμετοχής του συγκεκριμένου προσώ¬ 
που: 

α. προσωρινής διάρκειας από δύο (2) μέχρι δώδεκα (12) 
μηνών. 

β. οριστική. 

Οριστική άρση της σχετικής εξουσιοδότησης επιβάλ¬ 
λεται εκτός των άλλων περιπτώσεων και εάν ο ιδιώτης 
επιθεωρητής που έχει τιμωρηθεί δύο φορές με προσω¬ 
ρινή άρση, υποπέσει για τρίτη φορά σε παράπτωμα για 
το οποίο θα μπορούσε να του επιβληθεί η προσωρινή 
άρση. 

3. Κατά της απόφασης με την οποία επιβάλλεται άρση 
της εξουσιοδότησης επιτρέπεται προσφυγή μέσα σ’ ένα 
μήνα από την κοινοποίηση της, ενώπιον του Υπουργού 
Εμπορικής Ναυτιλίας. 

Άρθρο 14 

Τροποποίηση διατάξεων 

1. Η παρ. 6 του άρθρου 3 του ΒΔ 542/68 ΦΕΚ Α' 181 
όπως αντικαταστάθηκε με το άρθρο 2 του ΒΔ 197/69 ΦΕΚ 
Α' 53 αντικαθίσταται ως ακολούθως: 

«Πλοία, τα οποία σύμφωνα με τον υπ’ αριθμ. 23 Γενικό 
Κανονισμό Λιμένα (ΦΕΚ Β' 231/1.3.2000), θεωρούνται μι¬ 
κρά σκάφη ή λέμβοι, ελέγχονται και παρακολουθούνται 

σύμφωνα με τις διατάξεις του εν λόγω Γενικού Κανονι¬ 
σμού Λιμένα, όπως αυτός ισχύει εκάστοτε». 

2. Το εδάφιο (γ)τηςπαρ. 1 του άρθρου 2 του ΠΔ 270/88 
ΦΕΚ ΑΊ 20 αντικαθίσταται ως ακολούθως: 

«δεν θεωρούνται μικρά σκάφη ή λέμβοι σύ μφωνα με τον 
αριθμ. 23 Γενικό Κανονισμό Λιμένα, όπως αυτός ισχύει 
εκάστοτε και είναι ολικού μήκους μέχρι 15 ιτι.» 

3. Η παρ. 2 του άρθρου 2 του Π.Δ 270/88 ΦΕΚ Α' 120 
αντικαθίσταται ως ακολούθως: «Πλοία που σύμφωνα με 
τον υπ’ αριθμ. 23 Γενικό Κανονισμό Λιμένα θεωρούνται μι¬ 
κρά σκάφη ή λέμβοι ελέγχονται και παρακολουθούνται 
σύμφωνα με τις διατάξεις του ιδίου Γενικού Κανονισμού 
Λιμένα, όπως αυτός ισχύει εκάστοτε». 

4. Η παρ. 1 του άρθρου 7του ΠΔ 270/88 ΦΕΚ 120 Α αντι¬ 
καθίσταται ως ακολούθως: 

«Η αρχική και οι περιοδικές επιθεωρήσεις διενεργού- 
νται από τον ΚΕΕΠ, τις Λιμενικές Αρχές οι οποίες έχουν 
συγκροτήσει ΤΚΕΠ και τους εξουσιοδοτημένους από την 
Ελλάδα Οργανισμούς, σύμφωνα μετο ΠΔ32/97 (Α'35) και 
την ΥΑ 1218.73/97 (Β' 638). Οι έκτακτες επιθεωρήσεις διε- 
νεργούνται από τον ΚΕΕΠ ή τις Λιμενικές Αρχές.». 

5. Η παρ. 4 του Άρθρου 2του ΠΔ 917/79 ΦΕΚ Α'257 αντι¬ 
καθίσταται ως ακολούθως: 

«Πλοία, τα οποία σύμφωνα με το υπ’ αριθμ. 23 Γενικό 
Κανονισμό Λιμένα, θεωρούνται μικρά σκάφη ή λέμβοι, 
ελέγχονται και παρακολουθούνται σύ μφωνα με τις Διατά¬ 
ξεις του αυτού Γενικού Κανονισμού Λιμένα, όπως αυτός 
ισχύει εκάστοτε». 

6. Η παρ. 4του Άρθρου 6του ΠΔ917/79 (Α257) τροπο¬ 
ποιείται ως ακολούθως: 

«4. Επιτρέπεται όπως τα.εκδίδονται και υπό των 

εξουσιοδοτημένων από την Ελλάδα Οργανισμών, σύμ¬ 
φωνα μετο ΠΔ32/97 (Α'35) καιτηνΥΑ 1218.73/97 (Β'638), 
βάσει των υποβαλλομένων εις αυτούς σχεδίων και μελε¬ 
τών, .Οι εξουσιοδοτημένοι Οργανισμοί υποχρε- 

ούνται να ενημερώνουν σχετικώς τον ΚΕΕΠ περί των 


7. Οι λέξεις: «ή τον Ελληνικό Νηογνώμονα», που αναφέ- 
ρονταιστοεδάφιοατωνπαρ. 1 και2του άρθρου 7του ΠΔ 
917/79, όπως οι διατάξεις αυτές τροποποιήθηκαν με το 
ΠΔ257/86ΦΕΚΑ' 120, καιτωνπαρ. 1 και2του άρθρου 22 
του ΠΔ 917/79, όπως αυτές τροποποιήθηκαν με το ΠΔ 
257/86, αντικαθίστανται με τις λέξεις : "ή τους εξουσιοδο¬ 
τημένους από την Ελλάδα Οργανισμούς". 

8. Το εδάφιο β της παρ. 1 του Άρθρου 2 του ΠΔ 362/84 
ΦΕΚΑ' 124 αντικαθίσταται ως ακολούθως: 

«Τα μικρά σκάφη και οι λέμβοι που υπάγονται στις δια¬ 
τάξεις του υπ’ αριθμ. 23 Γενικού Κανονισμού Λιμένα». 

9. Εδάφιο (γ) της παρ. 1 του Άρθρου 2 του ΠΔ 399/80 
ΦΕΚΑ' 110 αντικαθίσταται ως ακολούθως: 


«Τα μέρη I και IV εφαρμόζονται ανεξαρτήτως εκτελου- 
μένων πλόων επί: 

(1) Υπαρχόντων φορτηγών πλοίων ολικής χωρητικότη¬ 
τας 15-150 ΚΟΧ. 

(2) Υπαρχόντων επιβατηγών πλοίων έως 150 ΚΟΧ που 
δεν υπάγονται στις διατάξεις του Γενικού Κανονισμού Λι¬ 
μένα περί ελέγχου λέμβων. 

(3) Νέων πλοίων μήκους έως 24 μέτρων που δεν υπάγο¬ 
νται στις διατάξεις του Γ ενικού Κανονισμού Λιμένα περί 
ελέγχου των μικρών σκαφών. 

10. Οι παράγραφοι (ε) και (στ) του Άρθρου 4 του ΠΔ 
399/80 ΦΕΚΑ' 110 αντικαθίστανται ως ακολούθως: 

«(ε) Υπαρχόντων επιβατηγών πλοίων που θεωρούνται 
μικρά σκάφη ή λέμβοι σύμφωνα με τις διατάξεις του υπ’ 
αριθμ. 23 Γενικού Κανονισμού Λιμένα». 

(στ) Νέων Φορτηγών και Επιβατηγών πλοίων που θεω¬ 
ρούνται μικρά σκάφη ή λέμβοι σύμφωνα με τις διατάξεις 
του υπ’ αριθμ. 23 Γενικού Κανονισμού Λιμένα». 

11. Οι παράγραφοι (β) και (γ) του άρθρου 41 του ΠΔ 
399/80 ΦΕΚΑ' 110 αντικαθίστανται ως ακολούθως : 

«(β) Υπαρχόντων επιβατηγών πλοίων ολικής χωρητικό¬ 
τητας έως 150 ΚΟΧ εκτός των πλοίων που θεωρούνται μι¬ 
κρά σκάφη ή λέμβοι σύμφωνα με τις διατάξεις του υπ’ 
αριθμ. 23 Γενικού Κανονισμού Λιμένα. 

(γ) Νέων φορτηγών και επιβατηγών πλοίων μήκους έως 
24 μ εκτός των πλοίων που θεωρούνται μικρά σκάφη ή 
λέμβοι σύμφωνα με τις διατάξεις του υπ’ αριθμ. 23 Γενι¬ 
κού Κανονισμού Λιμένα.» 

Άρθρο 15 

Καταργούμενες Διατάξεις 

Από την έναρξη ισχύος του παρόντος διατάγματος κα- 
ταργείταιτο ΠΔ9/96 (ΦΕΚ5 Α'). 

Επίσης καταργείται κάθε άλλη διάταξη που αναφέρεται 
σε έλεγχο και επιθεώρηση μικρών σκαφών ή λέμβων οι 
οποίες υπάγονται στις διατάξεις του υπ’ αριθμ. 23 Γ ενικού 
Κανονισμού Λιμένα. 

Άρθρο 16 
Έναρξη ισχύος 

Η ισχύς του παρόντος Διατάγματος αρχίζει τρεις μήνες 
μετά την δημοσίευσή του στην Εφημερίδα της Κυβερνή- 
σεως. 

Στον Υπουργό Εμπορικής Ναυτιλίας αναθέτουμε την 
δημοσίευση και εκτέλεση του παρόντος διατάγματος. 

Αθήνα, 19 Δεκεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΧΡΗΣΤΟΣ ΠΑΠΟΥΤΣΗΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.θΐ. 0 Γ 

Θ-ΙΤΙ3ίΙ: ννθβΠΊοΙδΐθΓ @ θί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 - 5230 841 

Πληροφορίες δημοσιευμάτων λοιπών Φ.Ε.Κ. 5225 713 - 5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ -Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• Για τα ΦΕΚ του Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 »» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































